Ilija M. Petrović
Ilija M. Petrović (13. jul 1895 - 5. mart 1942) je bio srpski književnik, publicist i prosvetni radnik, poznat kao ko-autor knjige Ko je ko u Jugoslaviji izdane 1928. godine. Tokom života je zbog buntovnog duha često imao problema sa vlastima. Za vreme austro-ugarske okupacije u Prvom svetskom ratu je 1915. uhapšen i interniran u Mađarskoj. Posle rata je neko vreme proveo u SAD gde je, duboko razočaran tamošnjim prilikama, stekao simpatije za socijalizam. Godine 1935. se priključio Komunističkoj partiji Jugoslavije, a 1937. je uhapšen i mučen u zloglasnoj Glavnjači, iako će na kraju biti pušten. Godine 1941. se priključio partizanima, ali su ga, zajedno sa nekoliko drugova, na prevaru zarobili četnici i predali Nemcima. Poslednje mesece života je proveo u logoru Banjica pre nego što je streljan zajedno sa još 200 zatvorenika. Po njemu danas nosi ime biblioteka u Požarevcu.

Srpski pisci
Srpski prevodioci
Jugoslavenski komunisti